|  |
| --- |
|  |
| **Република Србија** |
| **МИНИСТАРСТВО**  **УНУТРАШЊЕ И СПОЉНЕ ТРГОВИНЕ** |
| **Сектор тржишне инспекције** |
| **Број:** |
| **Датум: 10.02.2025. године** |
| **Нови Београд**  **Омладинских бригада бр. 1** |

На основу члана 44. Закона о инспекцијском надзору ("Сл. гласник РС", бр. 36/2015, 44/2018 – др.закон и 95/2018), а према реализацији активности спроводених према методологији усвојеног **Плана рада за 2024.годину**, односно према програму Развој трговине и заштите потрошача - Програмској активности - **Тржишна инспекција**, **и Пројекту IPA 2021 Подршка ЕУ развоју унутрашњег тржишта Републике Србије ( EU 4IM)**објављује се следећи:

**ГОДИШЊИ ИЗВЕШТАЈ О РАДУ СЕКТОРА ТРЖИШНЕ ИНСПЕКЦИЈЕ ЗА 2024. ГОДИНУ**

|  |  |  |
| --- | --- | --- |
| **Обавезни садржај и информације и подаци са објашњењима** | | **Остварени резултати** |
| **1** | **Број спречених или битно умањених вероватних настанака штетних последица по законом заштићена добра, права и интересе (превентивно деловање инспекције)** | Током ове године обвезницима, који обављају делатност посредовања у промету и закупу непокретности уписаним у Регистар посредника, који води министарство, упућен је Упитник електронским путем за 1131 уписаних обвезника.  **Службене саветодавне посете**  Извршено је 596 службених саветодавних посета и то:  - 361 службенe саветодавне посета у вези са новинама у Закону о дувану  - 235 службене саветодавне посете у вези оглашавања у образовним и васпитним установама, сагласно Закону о оглашавању |
| **2** | **Обавештавање јавности, пружање стручне и саветодавне подршке надзираним субјектима или лицима која остварују одређена права у надзираним субјектима или у вези са надзираним субјектима, укључујући издавање аката о примени прописа и службене саветодавне посете, превентивним инспекцијским надзорима и другим активностима усмереним ка подстицању и подржавању законитости и безбедности пословања и поступања и спречавању настанка штетних последица по законом и другим прописом заштићена добра, права и интересе, са подацима о броју и облицима ових активности и кругу лица обухваћених тим активностима (превентивно деловање инспекције)** | **Обавештавање јавности**  1) Објављено на сајту Министарства:  - Информатор о раду (месечно ажуриран)  -Упутство: „Како да поднесете пријаву тржишној инспекцији“  -Информације о КЕП за трговину ван продајног објекта  - Нове смернице за процену ризика од прања новца и финансирања тероризма код обвезника који врше делатност посредовања у промету непокретности  -Поступак и обрасци за пријаву откупног места  -Регистар откупљивача и откупних места  - Корисне информације за ОТКУПЉИВАЧЕ  - Контролне листе  -Јавна база бензинских станица  - Небезбедни непрехрамбени производи „НЕПРО“  -Линк ка сајту са информацијама о спровођењу права интелектуалне својине  - Контролне листе  - План тржишне инспекције за 2024.  2) Сарадња са медијима:  Дато је 51 предлога одговора на новинарска питања и изјава за електронске медије.  **Остало превентивно деловање**  Израђено је 46 изјашњења/мишљења о примени прописа  Одржан је велики број састанака са привредом у вези са израдом Националне процене ризика од прања новца и финансирања тероризма. |
| **3** | **Ниво усклађености пословања и поступања надзираних субјеката са законом и другим прописом, који се мери помоћу контролних листи** | 77% |
| **4** | **Број откривених и отклоњених или битно умањених насталих штетних последица по законом заштићена добра, права и интересе (корективно деловање инспекције)** | Корективне мере - 4.738 управних мера |
| **5** | **Број утврђених нерегистрованих субјеката и мерe спроведенe према њима** | 930 нерегистрованих субјеката  692 изречених мера за упис у основни и посебан регистар  435 забрана обављања делатности или спровођења активности  399 заплене робе укључујући и напуштену робу НН лица  626 захтева за покретање прекршајног поступка |
| **6** | **Мерe предузетe ради уједначавања праксе инспекцијског надзора и њихово дејствo** | За све области надзора из надлежности тржишне инспекције креиране и објављене контролне листе и израђене смернице за поступање у инспекцијском надзору. Утврђена обавеза примене контролних листа и у ванредном надзору. Упутством за примену СПП обавеза да сва акта у којима постоје утврђене неправилности садрже упућивање о могућности закључења споразума о признању прекршаја. |
| **7** | **Остварењe плана и ваљаност планирања инспекцијског надзора** | **Остварење плана и индикатора програмског буџета**  34 планираних области надзора (извршење 100%)  14.264 инспекцијских надзора којима су обухваћене планиране области надзора - 10.665 редовних, 1.212 мешовита и 2.387 ванредних инспекцијски надзор;  Број изречених мера за упис у АПР и друге регистре 692 (циљна вредност 500);  222.481 комад кривотворених и пиратских производа повучених са тржишта (циљна вредност 120.000);  84 % учешће редовних у укупном броју надзора (90% од плана),  596 службених саветодавних посета ( циљна вредност 705);  Изречено 3.215 прекршајних налога.  Ван промета је стављено 110.797 л деривата нафте ( циљна вредност 20.000л);  Вредност неусаглашених производа 151.792.344 рсд , односно небезбедних производа која се повлачи са тржишта (циљна вредност 100.000.000 рсд);  Број закључених споразума о признању прекршаја 93.  Активности Пројекта ИПА 2016 – Подршка у форми твининг пројекта.  **Детаљни подаци о надзорима у 2024.години по планираним областима се налазе у документу на сајту Министарства, линк**  https://informator.poverenik.rs/informator?org=E6C4m5SMSZDsAGLNd |
| **8** | **Ниво координације инспекцијског надзора са инспекцијским надзором кога врше друге инспекције** | Координација инспекцијског надзора остварена је у реализацији ходограма инспекцијског надзора у области сузбијања незаконите трговине путем интернета; незаконите трговине дуванским производима; незаконите трговине аромама за наргиле; незаконите трговине кафом; незаконите трговине текстилом, кожом и обућом; незаконите трговине половним возилима и резервним деловима. Као носиоци активности у Ходограму инспекцијског надзора у области сузбијања незаконите трговине путем интернета, скенирано је и идентификовано 44.054 огласних порука које могу довести до недозвољене трговине, којима се оглашава продаја дуванских производа, обуће, одеће, козметике, алата, кућне хемије (делом је и одећа и обућа којом се крши право интелектуалне својине). Подаци добијени претрагом, то јест скенирањем јавно доступних база на интернету, послужили су за покретање поступка непосредних инспекцијских надзора из делокруга надлежности овог сектора, а што се тиче осталих, достављени су надлежним органима и Тужилаштву. Од горе наведеног броја идентификовано је 43.950 скенираних огласних порука који се односе на повреду права интелектуалне својине, 35 предмет је прослеђено МУП-у, У сарадњи са носиоцима права интелектуалне својине са инстаграма је уклоњено 11 профила, а исте је пратило 304.000 пратиоца. |
| **9** | **Материјални, технички и кадровски ресурси које је тржишна инспекција користила у вршењу инспекцијског надзора и мерама предузетим у циљу делотворне употребе ресурса инспекције и резултати предузетих мера** | Законом о буџету за 2024.годину опредељена су средства за спровођење Програмске активности ''Тржишна инспекција'' у укупном износу од 963.728.000 рсд.и финансијска помоћ ЕУ за спровођење Пројекта IPA 2021 Подршка ЕУ развоју унутрашњег тржишта Републике Србије ( EU 4IM). Тржишна инспекција на дан 31.12.2024. године има 307 запослених, од чега су 300 тржишних инспектора, 134 регистрованих службених возила, 28 нових службених возила који чекају да буду распоређени инспекторима. Сви тржишни инспектори користе следећу опрему: преносиве рачунаре, модеме 4Г и сертификате за квалификовани електронски потпис. |
| **10** | **Придржавање рокова прописаних за поступање инспекције** | Тржишна инспекција се придржавала поступаних рокова за поступање инспекције и то у смислу рокова за обавештавања подносилаца пријава, као и у погледу поштовања рокова за издавање записника, решења и других управних аката. |
| **11** | **Законитост управних аката донетих у инспекцијском надзору (број другостепених поступака, њихов исход, број покренутих управних спорова и њихов исход)** | У 2024. години према евиденцији заведено је 12 жалби. Наведене жалбе – предмети у другостепеном поступку решени су на следећи начин:   * 3 одбијања жалбе, * 4 понишаја решења.   Остали предмети су у току и року решавања. |
| **12** | **Поступање у решавању притужби на рад инспекције, са исходима тог поступања, уз посебно истицање броја поднетих притужби и области рада на које су се односиле** | У 2024.години, Одељењу за унутрашњу контролу је дато у рад 13 притужби грађана на  понашање државних службеника због повреде Кодекса понашања државних  службеника. Покренутo је 13 поступакa по службеној дужности, 12 притужби се односе на не обављање дужности у оквиру датог овлашћења, 1 притужба о сукобу приватног и јавног интереса. У једном покренутом поступку по службеној дужности (по притужбама грађана), на понашање државних службеника, због непоштовања Кодекса понашања државних службеника („Службени гласник РС“, бр. 29/2008, 30/2015, 20/2018, 42/2018, 80/2019 и 32/2020), утврђене су повреде члана 4. став 1. Кодекса понашања државних службеника („Службени гласник РС“, бр. 29/2008, 30/2015, 20/2018, 42/2018, 80/2019 и 32/2020), поднет је предлог за покретање дисциплинског поступка по основу притужби грађана на понашање државних службеника. Нису утврђене повреде члана 7. став 1. Кодекса понашања државних службеника, на основу притужбе да је државни службеник дозволио да његов приватни интере дође у сукоб са јавним интересом. На 12 притужби грађана одговорено је писаним путем или путем електронске поште (како је притужба примљена, тако је послат одговор), а на 1 притужбу није одговорено јер је била анонимна. |
| **.13** | **Обуке и други облици стручног усавршавања инспектора, односно службеника овлашћених за вршење инспекцијског надзора, са бројем тих обука и других облика стручног усавршавања и бројем инспектора, односно службеника овлашћених за вршење инспекцијског надзора који су похађали те обуке и друге облике стручног усавршавања** | **Интерне обуке:**  У 2024. години реализовано је укупно 14 обука/радионица он лајн и то :  -Три on line обука/радионица / састанака на тему примена „Закона о централној евиденцији стварних власника“ - на којима је присуствовало 170 тржишних инспектора из свих организационих јединица Сектора,  - Девет on line обуке/радионице / на тему примена „Закон о дувану“ на којима је присуствовало 186 тржишних инспектора.  Обуке за новопримљене тржишне инспекторе  - једна једнодневна обука/радионица на тему примена „Закона о општем управном поступку“, примена „Закона о инспекцијском надзору“ и примена „Закон о трговини “ на којима је присуствовало 27 тржишних инспектора.  - Одржано је четрнаест обука за рад у систему еИнспектор, којима је присуствовало 49 инспектора. Фокус обука је био на новим корисницима, на новинама као и на критичним тачкама у систему.  Обуке на тему “ Нове функционалности и унапређење система еИнспектор различитих корисничких нивоа“, обављене су кроз комуникацију путем мејлова, објашњења, достављених упутстава и он лајн обука. У зависности од нивоа знања, вршена је свакодневна комуникација и инструкција, а достављање писаних упутстава за рад у еИнспектору извршена је свим тржишним инспекторима, односно сви тржишни инспектори су обухваћени различитим врстама обука за рад у еИнспектору. Укупно је извршено 150 усмених појашњења и писаних упутстава, према тржишним инспекторима, као и 160 додатних објашњења према контакт центру: контакт центар-еИнспектор и Координациона комисија /еСуд/остало.  Реализоване су и специјализоване обуке у оквиру актуелних пројеката у којима учествује тржишна инспекција и обуке у организацији Националне академије за јавну управу. |
| **14** | **Иницијативе за измене и допуне закона и других прописа** | Иницијатива за измену Закона о посебним овлашћењима ради ефикасне заштите права интелектуалне својине из надлежности тржишне инспекције у вршењу инспекцијског надзора. |
| **15** | **Мере и провере предузете у циљу потпуности и ажурности података у информационом систему** | У 2024. у систему еИнспектор извршено следеће:  Ажурирање постојећих и унос нових прописа; ажурирање постојећих и унос нових контролних листи; повезивање КЛ са прописима, повезивање КЛ са управним и казненим мерама; унос/ажурирање делова подобласти надзора и повезивање са контролним листама; унос/ажурирање класификација; унос/ажурирање мера; ажурирање корисника система и њихових улога;  У систему је креиран Годишњи план тржишне инспекције за 2024.годину.  Извршена је активација 1.114 објекта надзора, допуна модула ТИ и израда планираног сета извештаја.  Упити инспектора у вези еИнспектор система преко мејлова и одговори, и у комуникацији преко контакт центра и координационе комисије размењено је укупно 979 мејлова – коресподенција.  Координациона комисија/канцеларијаИТЕ/еСуд у сврху имплементације сервиса СИПРЕС.  Формирање и одржавање форми извештаја у систему “Cognos“, који омогућава извештавање из еИнспектора. |
| **16** | **Стање у области извршавања поверених послова инспекцијског надзора** | 66 ЈЛС има комуналне инспекторе који су полагали испит за обављање поверених инспекцијских послова из надлежности тржишне инспекције.  Према достављеним извештајима у инспекцијском надзору на повереним пословима, предузето је следеће:  410 извршених инспекцијских надзора  198 откривених нерегистрованих субјеката  176 заплене робе, одузето 5.198 комада разне робе  189 донетих других управних аката (решењe/закључак) |
| **17** | **Исходи поступања правосудних органа по захтевима за покретање прекршајног поступка, пријавама за привредни преступ и кривичним пријавама које је поднела тржишна инспекција** | На основу утврђеног чињеничног стања у вршењу инспекцијског надзора у 2024.години, тржишни инспектори су поднели 1.809 захтев за покретање прекршајног поступка, 23 пријаве за привредни преступ и 51 кривичних пријава, издато је 3.215 прекршајних налога, закључено је 93 споразумa о признању прекршаја.  У 2024.години у систему еИнспектор, евидентиране су 32 пресуде правосудних органа по покренутим прекршајним поступцима. |
| **18** | **Пројектне активности за унапређење рада инспекције** | **Пројекти:**  У оквиру регионалне сарадње настављено је учешће тржишне инспекције у оквиру Пројекта који импелемнтира GIZ – ORF FT у сарадњи са Европском комисијом и CEFTA секретаријатом, који обухвата спровођење и унапређење тржишног надзора.  Пројекат IPA 2021 Подршка ЕУ развоју унутрашњег тржишта Републике Србије ( EU 4IM) који, поред осталог обухвата јачање капацитета органа тржишног надзора и усклађивање наше праксе у области сповођење права интелектуалне својине са правом и праксом ЕУ, са циљем заштите потрошача и уређење тржишта повлачењем неусаглашених и небезбедних производа уз узорковање и лабораторијско испитивање. |